Pedagogjia e Montesorit

Pedagogjia e Montesorit e njohur edhe si Metoda Montesori është një qasje optimale e punës edukative dhe arsimore me fëmijët që nga lindja e deri në moshën 24 vjeçare. Ajo zbatohet në çerdhe, kopshte, shkolla fillore dhe të mesme në mbarë botën. Bazohet në potencialet natyrore të një fëmije për zhvillim, motivim të brendshëm, mësim aktiv, lidhjen e ideve dhe përvetësimin e njohurive funksionale. Themeluese e kësaj qasjeje metodike është Maria Montesori (1870-1952), pedagoge italiane e cila gjithë jetën e saj ia kushtoi studimit të zhvillimit të fëmijëve.

 Përmbledhje 
Maria Montesori ishte gruaja e parë në Itali që kishte përfunduar studimet e saj në mjekësi për t'u përqëndruar më vonë në çështjet e edukimit dhe arsimit të fëmijëve. Shtëpia e parë e fëmijëve nën drejtimin e saj u hap në vitin 1907 në lagjen e varfër San Lorenzo të Romës. Duke i vëzhguar fëmijët, ajo përcaktoi ligjet themelore të zhvillimit në bazë të së cilës zhvilloi metodën shkencore të arsimit dhe edukimit të njohur si Pedagogjia e Montesorit (Metoda Montesori). Kjo shkollë e frymëzoi atë për veprën dhe kontributin e saj jetësor - reformën e arsimit. 

Kjo qasje metodike niset nga nevojat e një fëmije të vogël. Ajo e kupton edukimin si liri e një fëmije i cili mund të zhvillojë fuqinë e tij krijuese. Përshtatë ritmin me aftësitë e fëmijëve pa orë me zile, llojin e takimeve edukative dhe pa ndëshkime. Ajo u jep fëmijëve liri në një hapësirë ​​dhe kohë të përshtatshme, kështu që është e pasur edhe me aktivitete.    

 Shih edhe 
 Arsimi
 Pedagogjia
 Maria Montessori

 Referime 

 Lidhje të jashtme 

 Association Montessori Internationale (AMI)
 American Montessori Society (AMS)
 American Montessori Consulting
 Montessori Community (Forum)
 The Montessori Foundation
 International Montessori Society (IMS)
 Association Montessori – teacher Russia (AMPR)
 Maria Montessori Web Site 

Kategoria:Pedagogji
Kategoria:Arsim